หุ้นสหรัฐฯปิดบวกแรง
ดัชนีหุ้นดาวโจนส์ ปิดที่ 11,645.24 จุด เพิ่มขึ้น 167.11 จุด ด้านแนสแดค ปิดที่ 2,667.85 จุด  เพิ่มขึ้น 47.61 จุด
15 ต.ค. 2554

ดัชนีหุ้นดาวโจนส์ ปิดที่ 11,645.24 จุด เพิ่มขึ้น 167.11 จุด ด้านแนสแดค ปิดที่ 2,667.85 จุด  เพิ่มขึ้น 47.61 จุด  รายงานผลประกอบการอันสดใสของของกูเกิล คือแรงผลักดันให้ตลาดหุ้นสหรัฐฯวานนี้(14) ปิดบวกอย่างแข็งแกร่ง
ดัชนีหุ้นดาวโจนส์ เพิ่มขึ้น 167.11 จุด (1.46 เปอร์เซ็นต์) ปิดที่ 11,645.24 จุด แนสแดค เพิ่มขึ้น 47.61 จุด (1.82 เปอร์เซ็นต์) ปิดที่ 2,667.85 จุด เอสแอนด์พี เพิ่มขึ้น 20.91 จุด (1.74 เปอร์เซ็นต์) ปิดที่ 1,224.57 จุด 
ขณะที่ราคาน้ำมันพุ่งแรงเมื่อวันศุกร์ หลังมีความมั่นใจมากขึ้นว่าที่ประชุมจี20จะสนับสนุนอย่างแข็งแกร่งต่อความพยายามแก้วิกฤตหนี้ยูโรโซนและข้อมูลในสหรัฐฯที่ส่งสัญญาณการเติบโตอย่างมั่นคง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 2.57 ดอลลาร์ ปิดที่ 86.80 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3.58 ดอลลาร์ ปิดที่ 114.68 ดอลลาร์ต่อบาร์เรล